कानपुर. कानपुर यूनिवर्सिटी से अटल बिहारी वाजपेयी के सर्टिफिकेट्स गायब होने की खबर है। इसे लेकर मंगलवार को बीजेपी की कानपुर यूनिट ने यूनिवर्सिटी के वाइस चांसलर (वीसी) का घेराव किया। पार्टी के नेताओं ने कहा कि दस्तावेज नहीं मिले तो आंदोलन होगा। वाजपेयी ने कानपुर यूनिवर्सिटी के डीएवी कॉलेज से एमए फर्स्ट ईयर और लॉ के पहले साल की पढ़ाई की थी।
किसे पड़ी वाजपेयी के सर्टिफिकेट्स की जरूरत?
- कानपुर बीजेपी यूनिट के हेड सुरेंद्र मैथानी के मुताबिक, केंद्र में मंत्री निर्मला सीतारमन पूर्व पीएम पर डॉक्यूमेंट्री बना रही हैं।
- इसी सिलसिले में उन्हें वाजपेयी से जुड़े सर्टिफिकेट्स की जरूरत है। उन्होंने डीएवी कॉलेज से संपर्क किया। वहां उन्हें आगरा यूनिवर्सिटी जाने के लिए कहा गया।
- मैथानी ने बताया कि आगरा यूनिवर्सिटी में सर्टिफिकेट्स के बारे में जानकारी ली गई, तो वहां से कहा गया कि सर्टिफिकेट्स कानपुर यूनिवर्सिटी में भेजे जा चुके हैं।
दो यूनिवर्सिटीज में फंसा है पेंच
- कानपुर यूनिवर्सिटी में दस्तावेज की जानकारी ली गई तो पता चला कि जिस समय अटल बिहारी वाजपेयी डीएवी कॉलेज में पढ़ाई कर रहे थे, तब डीएवी कॉलेज आगरा के भीमराव अंबेडकर यूनिवर्सिटी से जुड़ा हुआ था।
- बाद में साल 1970 के दशक में डीएवी कॉलेज छत्रपति साहू जी महाराज, कानपुर से जुड़ गया।
कानपुर में पूरी नहीं की थी पढ़ाई
- अटल बिहारी वाजपेयी ने डीएवी डिग्री कॉलेज से पॉलिटिकल साइंस में एमए फर्स्ट ईयर करने के साथ-साथ डीएवी लॉ कॉलेज से एलएलबी फर्स्ट ईयर का इम्तिहान पास किया था।
- बाद में संगठन के काम की वजह से उन्होंने अपनी पढ़ाई ग्वालियर यूनिवर्सिटी से पूरी की थी।
वीसी ने क्या कहा?
- सुरेंद्र मैथानी ने पार्टी वर्कर्स के साथ कानपुर यूनिवर्सिटी के वीसी जयंत विनायक वैशंपावन का घेराव किया। सुरेंद्र मैथानी ने उन्हें चेतावनी देते हुए कहा कि अटल बिहारी वाजपेयी की डिग्रियां नहीं मिला तो वे सड़क पर आंदोलन करेंगे।
- वीसी ने मामले की जांच के लिए आगरा यूनिवर्सिटी को लेटर लिखने की बात कही है। यह भी कहा है कि अटल जी के सर्टिफिकेट्स जल्द से जल्द खोज लिए जाएंगे।
आगे की स्लाइड्स में देखिए, डीएवी कॉलेज की फोटोज जहां वाजपेयी ने की थी पढ़ाई...
hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva